
KLAIPĖDOS RAJONO SAVIVALDYBĖS TAVO IDĖJA SISTEMOS PRIEŽIŪROS IR VYSTYMO PASLAUGŲ TECHNINĖ SPECIFIKACIJA

I. PERKAMOS PASLAUGOS

1. Klaipėdos rajono savivaldybės dalyvaujamojo biudžeto „Tavo idėja“ skaitmeninio įrankio, sistemos (toliau – Sistema) priežiūros ir naudotojų aptarnavimo paslaugos.
2. Teikiant paslaugas naudojamos sąvokos bus suprantamos taip:
· Sistemos naudotojai – informacinių sistemų programinės įrangos naudotojai ir administratoriai.
· Administratorius - informacinių sistemų programinės įrangos administratoriai.
· Vykdytojas – Sistemos priežiūros paslaugas taikantis juridinis asmuo.
· Užsakovas - Klaipėdos rajono savivaldybės administracija.
3. Kritinė klaida – kai nustatytas Sistemos sutrikimas dėl kurio daugiau kaip 10 proc. Sistemos naudotojų negali vykdyti būtinų funkcijų ir nėra alternatyvaus sprendimo, pavyzdžiui:
· negalima prisijungti prie Sistemos;
· Sistema veikia nestabiliai (neįvykdomi atliekami veiksmai, rodomi sisteminiai klaidų pranešimai, neišsaugomi įrašai ar rinkmenos);
· negalima naudotis Sistemos pagrindinėmis funkcijomis (idėjų teikimas, vertinimas, idėjų patvirtinimas/atmetimas, balsavimas, įgyvendinimo etapų peržiūra, priėjimas prie Sistemos duomenų, gyventojų prisijungimas ir Sistemos duomenų peržiūra);
· dėl interneto naršyklių ar kitos trečiųjų šalių programinės įrangos atsinaujinimo sutrinka Sistemos veikimas.
4.  Nekritinė klaida – kai nustatytas sutrikimas apsunkina būtinų funkcijų vykdymą, tačiau yra alternatyvus sprendimas arba kai nustatytas sutrikimas neturi įtakos sistemos funkcionalumui (pateikiami netikslūs sistemos ekraniniai pranešimai, bei kiti, nedarantys pastebimos neigiamos įtakos Sistemos naudotojų darbui, sutrikimai).
5.  Vykdytojas registruoja visas klaidas gautas pagalbos sistemos priemonėmis, elektroniniais laiškais, telefonų skambučiais.


II. SISTEMOS PRIEŽIŪROS IR VYSTYMO PASLAUGOS

6.  Vykdytojas turi suteikti Sistemos priežiūros paslaugas Užsakovui, kurios apimtų visus veiksmus ir visus resursus, susijusius su Sistemos kritinių ir nekritinių klaidų taisymu, Sistemos veikimo trikdžių šalinimu, Sistemos administratorių konsultavimo Sistemos veikimo klausimais per pagalbos sistemą, telefonu, elektroniniu paštu, darbo valandomis.
7.  Priežiūros paslaugos pradedamos teikti nuo Sutarties įsigaliojimo datos.
7.1.  Sistemos funkcijų kritinių klaidų šalinimas. Vykdytojas privalo pašalinti Sistemos kritines klaidas ne vėliau kaip per 6 valandas nuo paskirto atsakingo asmens (paskirtų asmenų) pranešimo apie sutrikimą Vykdytojui pagalbos sistemoje  ar el. paštu (nebent konkrečiu atveju yra suderinamas kitas terminas), darbo valandomis, ir tokiomis pačiomis priemonėmis informuoti  atsakingą asmenį apie problemos pašalinimą. Vykdytojas privalo pašalinti Sistemos nekritines klaidas per protingą laiką, bet ne ilgiau nei per 5 darbo dienas nuo paskirto atsakingo asmens (paskirtų asmenų) pranešimo apie nekritinę klaidą pagalbos sistemoje ar el. paštu (nebent konkrečiu atveju yra suderinamas kitas terminas), darbo valandomis, ir tokiomis pačiomis priemonėmis informuoti atsakingą asmenį apie problemos pašalinimą. Kritinių / nekritinių klaidų šalinimas neturi daryti įtakos kitoms teikiamoms paslaugoms (terminui, kainai ir kt.), .
8.  Vykdytojas privalo užtikrinti tinkamą ir patogią darbui Sistemos greitaveiką. 
9.  Vykdytojas privalo užtikrinti, kad Sistemos priežiūros paslaugos būtų teikiamos lietuvių kalba. 
10. [bookmark: _Hlk31017197] Vykdytojas priežiūros laikotarpio metu privalo taisyti (ar surasti alternatyvius sprendimus) Sistemos klaidas (nesklandumus/sutrikimus), kurias lėmė naudojamos tarnybinių stočių programinės įrangos (operacinių sistemų, interneto naršyklių ar kitos trečiųjų šalių programinės įrangos) klaidos ir tokiu būdu užtikrinti sklandų Sistemos veikimą.
11.  Vykdytojas užtikriną, kad visą sutarties galiojimo laikotarpį bus palaikoma prisijungimo prie Sistemos funkcija per elektroninius valdžios vartus bei Gyventojų registro duomenų atnaujinimas.
12.  Vykdytojas užtikrina, kad visą sutarties galiojimo laikotarpį Sistemos funkcijos sklandžiai veiks su bet kuria Interneto naršykle.
13.  Vykdytojas užtikrina, kad yra neribojamas vienu metu per Sistemą siunčiamų elektroninių laiškų skaičius.
14.  Užsakovas suteikia prieigas Vykdytojui prie įrangos, kurioje yra Sistema. Prieiga suteikiama Sistemos klaidų taisymui, optimizavimui, analizei. 
15.  Priežiūros laikotarpio metu Sistemos kritinių/nekritinių klaidų taisymui yra keliami šie reikalavimai:
15.1. Vykdytojas privalo paskirti asmenį (ar kelis asmenis), su kuriuo būtų galima susisiekti telefonu, el. paštu, per pagalbos sistemą, darbo valandomis;
15.2. Konsultacijos telefonu ir/ar el. paštu darbo valandomis. Vykdytojas įsipareigoja konsultuoti  Sistemos administratorius dėl Sistemos veikimo bei naudojimo. Jei konsultacija negali būti suteikiama telefonu, Vykdytojas atsakymą atsiunčia el. paštu, darbo valandomis, visos konsultacijos yra neapmokestinamos papildomais mokesčiais.
16. Vystymo (modernizavimo) ir kitos paslaugos teikiamos tik pagal Užsakovo užsakymą sutarties galiojimo laikotarpiu.
17.  Atsiradus poreikiui, iš anksto suderinti Užsakovo atstovai, gali užsakyti Sistemos vystymo darbus.
           18. Papildomos paslaugos užsakomos be papildomo sutarties priedo. Papildomos paslaugos užsakymas laikomas patvirtintu gavus Užsakovo patvirtinantį el. laišką.
           19.  Užsakovui užsakius vystymo darbus Vykdytojas įsipareigoja įvertinti vystymo darbų trukmę, darbų apimtis, realizacijos būdą, techninius, saugumo ir kokybės reikalavimus, sąryšį su kitais vykdomais modifikavimais ir pateikti detalią sąmatą.
          20. Modifikavimo įvertinimo metu paaiškėjus, kad sąmata viršija fiksuotą mėnesinį valandų skaičių Užsakovas gali visiškai atsisakyti vystymo paslaugų.
          21. Per suderintą vystymo darbo atlikimo laikotarpį Vykdytojas suprojektuoja, sukuria, ištestuoja ir įdiegia užsakytą funkcionalumą.
         22. Vykdytojas įdiegęs užsakytą funkcionalumą, papildo vartotojo vadovą funkcionalumo aprašymu.

III.  DUOMENŲ APSAUGA IR KONFIDENCIALUMAS

23. Vykdytojas teikdamas paslaugą užtikrina Bendrojo duomenų apsaugos reglamento (ES)2016/679 nuostatų įgyvendinimą, nurodydamas kokiomis priemonėmis tai bus įgyvendinta.
24.  Vykdytojas užtikrina atsakingų darbuotojų prisijungimą prie Sistemos saugiomis priemonėmis ir jas nurodo bei informacijos konfidencialumą.
IV.  SUTARTIES KAINA, ATSISKAITYMŲ IR MOKĖJIMŲ TVARKA:

	Eil. Nr.
	Paslaugų aprašymas
	Mato vnt.
	Kiekis
	1 mato vieneto kaina 
EUR be PVM
	Suma EUR be PVM 

	1.
	Klaipėdos rajono savivaldybės dalyvaujamojo biudžeto „Tavo idėja“ skaitmeninio įrankio (sistemos) priežiūra 

	1 mėn.
	36 mėn.
	[įrašyti skaičius]  X,xx
	[įrašyti skaičius] X,xx

	2.
	Klaipėdos rajono savivaldybės dalyvaujamojo biudžeto „Tavo idėja“ skaitmeninio įrankio (sistemos) vystymo paslaugos (maksimaliai 200 val.)
	1 val. 
	200 val. 
	[įrašyti skaičius]  X,xx
	[įrašyti skaičius] X,xx



	
